המלאך בלבן
בהידום הד הקרב שבשטח, ; עוד המשיכו פצועיו מלחמתם ; בפציעה, במכאוב ובמתח, ; וכבר חולדה הייתה שם איתם. ; היא נתנה בם מבט שהרגיע, ; והעצב מילא את ליבה. ; היא ידעה שסבלם הן הגיע. ; את הדמע אצרה בקירבה. ; פזמון ; זוהי חולדה - ; ותמיד באותו הגוון. ; זוהי חולדה - ; ותמיד "המלאך בלבן". ; לחייל הבודד, לחיילת, ; היא הייתה, איך אומרים? משפחה. ; וקולה כבר בקע מן הדלת: ; "מה נשמע, מחמדי? מה שלומך?". ; חיילים בחוליים - ילדיה. ; חיוכה אינו מש, כמובן! ; מעולם לא החליפה מדיה, ; בם החאקי הפך ללבן. ; פזמון ; זוהי חולדה - ; ותמיד באותו הגוון. ; זוהי חולדה - ; ותמיד "המלאך בלבן". ; מהו סוד פועלה יום וליל, ; בעוברה בין מיטות כמסדר? ; הן אחת היא  ממש אשת-חיל, ; וחושיה חדים כרדאר. ; מה מספר חייליה-בניה? ; כמספר חיילים באוגדה? ; מה חשוב?! שהרי בשנותיה ; היא הפכה לאישה-אגדה. ; פזמון ; זוהי חולדה - ; ותמיד באותו הגוון. ; זוהי חולדה - ; ותמיד "המלאך בלבן". ; עשרות בשנים היא ב"רמב"ם". ; כבר הייתה משכבר חלק נוף. ; את ליבה הרחום שפועם בה ; היא הפכה בקסמה למנוף ; לחמלה, לתמיכה לא נגמרת, ; באשר כל חייל ברוא-האל. ; כאן אומה מוקירה לה אומרת: ; "כן, את חולדה - את פרס ישראל!". ; פזמון ; זוהי חולדה - ; ותמיד באותו הגוון. ; זוהי חולדה - ; ותמיד "המלאך בלבן" ; כן, את, חולדה - ; ותמיד באותו הגוון. ; כן, את, חולדה - ; וכתרך הוא תמיד בלבן.; 